CELEX: C2006/331/23
Language: fi
Date: 2006-12-30 00:00:00
Title: Asia C-315/05: Yhteisöjen tuomioistuimen tuomio (toinen jaosto) 23.11.2006 (Giudice di pace di Monselicen (Italia) esittämä ennakkoratkaisupyyntö) — Lidl Italia Srl v. Comune di Arcole (VR) (Direktiivi 2000/13/EY — Sellaisenaan kuluttajalle toimitettavien elintarvikkeiden merkinnät — Direktiivin 2, 3 ja 12 artiklasta johtuvien velvoitteiden ulottuvuus — Tiettyjen alkoholijuomien alkoholipitoisuuden pakollinen tilavuusprosentteina ilmaistu merkintä — Alkoholijuoma, joka on valmistettu muussa jäsenvaltiossa kuin siinä, johon jälleenmyyjä on sijoittautunut — Amaro alle erbe — Todellinen alkoholipitoisuus, joka on alhaisempi kuin merkinnöissä mainitaan — Sallitun poikkeaman ylittyminen — Hallinnollinen sakkorangaistus — Jälleenmyyjän vastuu)

30.12.2006   
            
            
               FI
            
            
               Euroopan unionin virallinen lehti
            
            
               C 331/14
            
         Yhteisöjen tuomioistuimen tuomio (toinen jaosto) 23.11.2006 (Giudice di pace di Monselicen (Italia) esittämä ennakkoratkaisupyyntö) — Lidl Italia Srl v. Comune di Arcole (VR)
   (Asia C-315/05) (1)
   
   (Direktiivi 2000/13/EY - Sellaisenaan kuluttajalle toimitettavien elintarvikkeiden merkinnät - Direktiivin 2, 3 ja 12 artiklasta johtuvien velvoitteiden ulottuvuus - Tiettyjen alkoholijuomien alkoholipitoisuuden pakollinen tilavuusprosentteina ilmaistu merkintä - Alkoholijuoma, joka on valmistettu muussa jäsenvaltiossa kuin siinä, johon jälleenmyyjä on sijoittautunut - ”Amaro alle erbe” - Todellinen alkoholipitoisuus, joka on alhaisempi kuin merkinnöissä mainitaan - Sallitun poikkeaman ylittyminen - Hallinnollinen sakkorangaistus - Jälleenmyyjän vastuu)
   (2006/C 331/23)
   Oikeudenkäyntikieli: italia
   Ennakkoratkaisua pyytänyt tuomioistuin
   Giudice di pace di Monselice
   Pääasian asianosaiset
   
      Kantaja: Lidl Italia Srl
   
      Vastaaja: Comune di Arcole (VR)
   Oikeudenkäynnin kohde
   Myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetun Euroopan parlamentin ja neuvoston direktiivin 2000/13/EY (EYVL L 109, s. 29) tulkinta — Direktiivin 2, 3 ja 12 artiklassa säädettyjen velvollisuuksien ulottuvuus — Toisessa jäsenvaltiossa valmistettu ja pakattu alkoholijuoma, jonka alkoholipitoisuus on etikettiin merkittyä alhaisempi — ”Amaro alle erbe”
   Tuomiolauselma
   Myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20.3.2000 annetun Euroopan parlamentin ja neuvoston direktiivin 2000/13 2, 3/EY ja 12 artiklaa on tulkittava siten, että niiden vastainen ei ole pääasiassa kyseessä olevan kaltainen kansallinen lainsäädäntö, jossa säädetään mahdollisuudesta, että tässä jäsenvaltiossa sijaitsevan sellaisen alkoholijuoman jälleenmyyjän, joka on tarkoitettu toimitettavaksi sellaisenaan kyseisen direktiivin 1 artiklassa tarkoitetulla tavalla ja jonka on valmistanut toisessa jäsenvaltiossa sijaitseva toimija, voidaan katsoa olevan vastuussa viranomaisen toteamasta kyseisen kansallisen lainsäädännön rikkomisesta, joka muodostuu siitä, että valmistajan kyseisen tuotteen etiketissä tilavuusprosentteina ilmoittama alkoholipitoisuus on virheellinen, ja että tälle toimijalle määrätään näin ollen seuraamuksena hallinnollinen sakkorangaistus, vaikka tämä toimija on pelkän jälleenmyyjän ominaisuutensa vuoksi vain pitänyt tätä tuotetta kaupan sellaisena kuin valmistaja on sen sille toimittanut.
   
      (1)  EUVL C 281, 12.11.2005.